**Együttműködések a VP-ben**

**2014-2020**

A Brüsszel felé benyújtott, még el nem fogadott, de várhatóan véglegesnek tekinthető VP priorizálja az új időszak vonatkozásában az együttműködések erősítését az agrárgazdaság szereplői, egyéb szereplők illetve a kutatás-innováció és az élelmiszerlánc egyes szereplői között. Erre érdemes felkészülni a támogatások elérése érdekében.

Kapcsolódó műveletek:

1. **Agrár-Innovációs Operatív Csoportok létrehozása, működtetése:**

* Cél: Olyan innovatív projektek megvalósítása, mely az agrárgazdaság termelékenységének, környezeti hatékonyságának javítását szolgálja, különösen az erőforrás hatékonyságra és a klímaváltozásra tekintettel.
* Az innovációs tartalom lehet termék, szolgáltatás, technológiai fejlesztés a mezőgazdaságban, erdőgazdálkodásban, élelmiszeriparban. A projekt eredményét bárki szabadon adaptálhatja.
* Csoport: Minimum 5 tag konzorciuma, melyből min. 40% termelő, e mellett tanácsadók, kutatók szerepelhetnek.
* Támogatás mértéke: 100% vissza nem térítendő
* Max. támogatás: 150 000 Euro

1. **Kis gazdasági szereplők között létrehozott együttműködések, beleértve a turisztikai együttműködéseket is.**

* Cél: Mikro-kisvállalkozások és egyéb helyi szereplők együttműködése révén méretgazdaságos gazdasági egységek kialakítása. Nem mezőgazdasági tevékenység támogatható, az élelmiszeripari viszont igen, illetve további tevékenységek. Pl.: közös feldolgozás, vagy pl. közös turisztikai tevékenység, .. stb
* Csoport: Min. 5 tag, ebből min. 1 tag mezőgazdasági termelő.
* Támogatás mértéke: *szervezés* 90%, illetve max. 25 000 Euro ; *fejlesztés* 40-75% és max. 80 000 Euro

1. **Együttműködés támogatása a Rövid Ellátási Lánc és a helyi piacok kialakításáért, fejlesztéséért és promóciójáért**

* Cél: Termelők közvetlen piacra jutása, kapcsolódó beruházások, fejlesztések támogatása
* Csoport: Min. 5 tag, mely mikrovállalkozásnál nem nagyobb + 1 piacszervező nonprofit szervezet konzorciumban
* Támogatás mértéke: szervezés 90%, fejlesztés 40-75%, együtt maximum 300 000 Euro

1. **Termelői csoportok létrehozása és működtetése**

* Cél: Termelés, értékesítés biztonsága. A mezőgazdasági vállalkozások és erdőgazdálkodók termelői csoportjai, illetve a Rövid Ellátási Láncok együttműködéseiben részt vevő **(!)** feldolgozott terméket előállító termelői támogatása is lehetséges.
* Keret: 8 000 000 EUR

1. **A fenntarthatóságot célzó tájgazdálkodás, terület- és tájhasználat váltás együttműködései**

* Cél: Több gazdálkodó (erdő is) komplex, térségi szintű mintaprojektjének létrehozása. Pl.: víz visszatartás, természetes térstruktúra visszaállítása, élőhely rehabilitáció, … stb. Öntözés, melioráció nem támogatható.
* Csoport: Min. 5 tag gazdálkodó
* Támogatás mértéke: *szervezés* 90%, illetve max. 25 000 Euro ; *fejlesztés* 40-75% és max. 80 000 Euro

1. **Szolidáris gazdálkodás és közösség által támogatott mezőgazdaság**

* Cél: Mezőgazdaság diverzifikálása egészségügyi ellátással, szociális integrációval, oktatással (környezetvédelmi és élelmiszerügyi oktatás számolható el)
* Csoport: Min. 1 mezőgazdasági termelő és 1 szakmai/társadalmi szervezet
* Támogatás mértéke: *szervezés* 90%, illetve max. 25 000 Euro ; *fejlesztés* 40-75% és max. 80 000 Euro

1. **LEADER térségek közti és nemzetközi együttműködések**

* Adott HACS-ok stratégiájához illeszkedő projektek, melynek eddigiekben gyakran része volt a helyi termék termékpálya kialakítása (a stratégiák várhatóan decemberig elfogadásra kerülnek IH által)
* Térségek közötti együttműködések: Min. 3 tag+ HACS ajánlás, nemzetközi: Min. 2 tag + HACS ajánlás
* Max támogatás: 65 000 Euro
* Az IH HACS-onként hamarosan pénzügyi keretet határoz meg.
* Támogatási intenzitás: max.100%